|  |  |  |  |  |  |  |
| --- | --- | --- | --- | --- | --- | --- |
| Vår saksbehandler: Avdeling for kunnskap og formidling, Monika Thollefsen   Tlf: 932 20 431 E-post: mot@udir.no | | |  | |  | Dato: 04.09.2019  Referanse: 2019/153 |
|  |  |  | |  | | |

**INNKALLING TIL RÅDSMØTE I FAGLIG RÅD FOR DESIGN OG TRADISJONSHÅNDVERK**

Onsdag 11. september 2019, Utdanningsdirektoratet, Schweigaards gate 15B, rom 10, 1. etasje

Tid: Kl 10-16. Lunsj kl. 11.30

|  |  |  |
| --- | --- | --- |
|  | **Fra arbeidstakersiden** | **Fra arbeidsgiversiden** |
| **Deltakere** | Roald Njåstad, Fellesforbundet  Einar Hanisch, YS  Elise Henden, Fagforbundet | Solveig Grinder, NHO  Lise Fjeld, Spekter  Nils Marius Johansen, Spekter  Maja Leonardsen Musum, Virke |
|  | **Fra skoleverket/skoleeier** | **Andre organisasjoner** |
|  | Marianne Monsrud, Utdanningsforbundet  Svein Røed, Utdanningsforbundet  Bjørn Arne Nordahl, Skolenes Landsforbund  Sylvi Berg, KS  Jørn Olav Bekkelund, KS | Inger Smedsrud, Norsk håndverksinstitutt  Martine Eline Mo, Sami Duodji  Hildegunn Bjørgen, Kulturrådet |
|  | **Meldt forfall** | **Utdanningsdirektoratet** |
|  |  | Monika Thollefsen, avdeling for fagopplæring, |

**Dagsorden for rådsmøte i FRDT, onsdag 11. september 2019:**

|  |  |  |
| --- | --- | --- |
| 26.4.2019 | Godkjenning av innkalling |  |
| 27.4.2019 | Faglig råds høringssvar for læreplanen for Vg1 design og tradisjonshåndverk |  |
| 28.4.2019 | Plan for arbeidet med Vg3-læreplanene – faglig råd har avgjørende innflytelse |  |
| 29.4.2019 | Forslag om endring av navn på glasshåndverkerfaget |  |
| 30.4.2019 | Fylkesbesøk til Vestfold – forslag til program og status for planleggingen |  |
| 31.4.2019 | Invitasjon til møte om arbeid med å utvikle kunnskapsgrunnlaget for å ivareta og oppdatere det yrkesfaglige utdanningstilbudet i tråd med arbeidslivets behov |  |
| 32.4.2019 | Orienteringssaker   * Innspill til Vg2 og Vg3- læreplanene * Orientering fra læreplansamling for søm og tekstilhåndverk * Høring om realkompetansevurdering av voksne på andre språk enn norsk og samisk * Høring om fritt skolevalg * Arbeid med fordypningsområder Vg3 * Utredninger om eventuelle nye fag * Evaluering av fagfornyelsen * Førsteinntak til videregående opplæring 2019-20 * Elever som gjennomfører videregående opplæring |  |

|  |  |
| --- | --- |
| **Saksliste:** |  |
|  |  |

**26.4.19 Godkjenning av innkalling og dagsorden til rådsmøte**

*Forslag til vedtak:*   
*Faglig råd for design og tradisjonshåndverk godkjenner innkalling og dagsorden*

**27.4.19 Svar på høring om læreplan for Vg1 design og tradisjonshåndverk**

Vg1 design og tradisjonshåndverk skal videreføre kunnskap om norske og samiske tradisjonelle håndverksfag innenfor tekstil, tre, metall, horn og leire. Gjennom praktisk arbeid og bruk av materialer, verktøy og håndverksteknikker utvikler elevene håndlag og forståelse av skapende arbeidsprosesser og fagenes egenart. Programfagene bidrar til å ivareta den materielle og immaterielle kulturarven og til å dekke framtidens etterspørsel etter utøvere av tradisjonelle håndverksfag. Markedet består av både offentlige og private bestillere og kunder og kreative næringer.

Slik presenteres design og tradisjonshåndverk i første avsnitt av om faget i læreplanen som er på høring. Se: <https://hoering.udir.no/Hoering/v2/686>

Rådet bes forberede seg på å besvare høringen i rådsmøtet. For å kunne jobbe godt med høringssvar i rådsmøtet ber vi også rådsmedlemmene om å sende inn innspill til Monika [mot@udir.no](mailto:mot@udir.no) innen dagen før rådsmøtet, tirsdag 10. kl. 12.00.

Det er særlig viktig at rådet vurderer om

* kompetansemålene i fagene er dekkende for det elevene bør lære
* de innledende tekstene beskriver utdanningsprogrammet på en god måte
* det er sammenheng mellom kompetansemål og de øvrige delene av læreplanen

*Forslag til vedtak: FRDT utarbeider et høringssvar i møtet 11. september og beslutter eventuelt etterarbeid fram mot fristen 1. november.*

**28.4.19 Plan for arbeidet med Vg3-læreplanene**

Utdanningsdirektoratet har besluttet å utsette publiseringen av høringen for læreplanene på Vg2 og Vg3 til 1. februar 2020 med frist 2. mai 2020.

Direktoratet vil følger den oppsatte framdriftsplanen med frist for læreplangrupper 15. oktober 2019 og endelig frist for leveransen 1. november 2019.

Det vil bli utarbeidet en ny fremdriftsplan for perioden fra 1. november 2019 til 1. februar 2020 hvor det vil fremkomme hvordan de faglige rådene skal involveres.

Arbeidsutvalget og kontaktpersonene for læreplanarbeidet har holdt av dagen 11. november for å ha mulighet for å jobbe med læreplanene. Kontaktpersonene og Marianne Monsrud vil være tilstede på samlingene for læreplangruppene i september.

De faglige rådene har avgjørende innflytelse på læreplanene for Vg3. Rådet drøfter hvordan de ønsker å være involvert i læreplanarbeidet i den siste fasen fram mot høring – bruk av arbeidsgrupper for å gi innspill, bruk av rådsmøtet 27. november, delegering av myndighet til arbeidsutvalget og kontaktpersonene for læreplanarbeidet.

*Forslag til vedtak: Foreligger ikke.*

**29.4.19 Forslag om endring av navn på glasshåndverkerfaget**Læreplangruppen for glasshåndverkerfaget har sendt inn forslag om å få bytte lærefagnavn fra glasshåndverkerfaget til glassblåserfaget. Læreplangruppen har hentet inn innspill fra alle norske glasshytter gjennom nettverk for glasshytter Norgesglass. Se søknaden og uttalelse fra glasshyttene vedlagt.

*Forslag til vedtak: Foreligger ikke.*

**30.4.19 Fylkesbesøk til Vestfold**

Arbeidsgruppen presenterer et foreløpig forslag til program. Se utkast vedlagt.

*Forslag til vedtak: Rådet gir sin tilslutning til det foreløpige programmet og gir arbeidsgruppen mandat til å ferdigstille program og planlegging.*

**31.4.19 Invitasjon til møte om arbeid med å utvikle kunnskapsgrunnlaget for å ivareta og oppdatere det yrkesfaglige utdanningstilbudet i tråd med arbeidslivets behov**

Kunnskapsdepartementet har bedt Utdanningsdirektoratet om å utvikle et bedre kunnskapsgrunnlag for å ivareta og oppdatere det yrkesfaglige utdanningstilbudet i tråd med arbeidslivets behov. Arbeidet skal ta utgangspunkt i erfaringene fra gjennomgangen av det yrkesfaglige utdanningstilbudet. Systemet skal bidra til at tilbudsstrukturen kan oppdateres og endres i et mer kontinuerlig perspektiv. Kunnskap om utdanningenes relevans skal være sentralt i arbeidet. Direktoratet skal vurdere hvordan både eksisterende og ny kunnskap kan sammenstilles og formidles til nytte for nasjonale og regionale myndigheter og de faglige rådene. Se oppdragsbrevet vedlagt.

Utdanningsdirektoratet inviterer 1-2 deltakere fra hvert faglig råd til en gruppesamtale/ workshop om oppdraget. Rådene kan velge mellom to møtetidspunkt:

19. september kl. 9-11

24. september kl. 9-11.

Påmelding til Monika Thollefsen [mot@udir.no](mailto:mot@udir.no) innen 13. september.

*Forslag til vedtak: Foreligger ikke.*

**32.4.19 Orienteringssaker**

* **Innspill til Vg2 og Vg3- læreplanene.**Se rådets innsendte innspill i vedlegg og på [nettsiden for innspillsrunden](https://www.udir.no/laring-og-trivsel/lareplanverket/fagfornyelsen/gi-innspill-pa-nye-lareplaner-pa-yrkesfag--vg2-og-vg3/design-og-tradisjonshandverk--gi-innspill-pa-utkast-til-nye-lareplaner/).
* **Orientering fra læreplansamling for søm og tekstilhåndverk.**Kort orientering av Marianne og Inger.
* **Realkompetansevurdering av voksne på andre språk enn norsk og samisk - høring om forslag til endringer i forskrift til opplæringsloven.**   
  <https://hoering.udir.no/Hoering/v2/702>  
  AU har besluttet at rådet ikke avgir høringssvar, men at saken behandles i organisasjonene.
* **Høring om fritt skolevalg**

Utdanningsdirektoratet sender på høring forslag til endring i forskrift til opplæringsloven om innføring av fritt skolevalg. Direktoratet foreslår å endre den nåværende ordningen til inntak til Vg 1. <https://hoering.udir.no/Hoering/v2/728>

Høringsfristen er 25. november. AU vil se på saken i AU-møte 11. november, og ber om innspill fra rådsmedlemmene innen 1. november.

* **Arbeid med fordypningsområder Vg3**Sekretariatet har mottatt flere henvendelser fra de faglige rådene om videre prosess med utredning av fordypningsområder Vg3. Arbeidsgruppen som var sammensatt av representanter fra ulike faglige råd har levert sin rapport til Utdanningsdirektoratet. Direktoratet har satt ned en arbeidsgruppe som vil utrede økonomiske og administrative konsekvenser ved en eventuell innføring av fordypninger. Direktoratet er i startfasen av utredningen og tar sikte på å sende en anbefaling til KD i løpet av høsten.
* **Utredninger om eventuelle nye fag**Utdanningsdirektoratet utreder om det er behov for nye fagbrev innenfor robotikk og droner, og gir faglige råd mulighet til å komme med innspill til utredningene innen henholdsvis 18. september og 1. oktober.
* **Evaluering av fagfornyelsen**Universitetet i Oslo (UiO) har fått midler til å evaluere nye læreplaner i skolen. Evalueringen skal foregå over fem år og settes i gang høsten 2019.
* **Førsteinntak til videregående opplæring 2019-20**

Årets tall viser at stadig flere velger yrkesfag, og særlig helse- og oppvekstfag. Mer enn 9 av 10 har fått tilbud om skoleplass. For design og håndverk har det vært en nedgang i søkningen til utdanningsprogrammet. <https://www.udir.no/tall-og-forskning/statistikk/statistikk-videregaende-skole/sokere-vgs/forsteinntak-til-videregaende-opplaring-2019-20/>

* **Elever som gjennomfører videregående opplæring**

Årets gjennomføringstall viser at 75 prosent av elevene fullfører og består videregående opplæring. Endringen fra i fjor er liten, men det har aldri vært flere som gjennomfører videregående skole. Også for design og håndverk er det en økning i andelen som fullfører, men andelen ligger godt under andelen for alle yrkesfagene sett under ett. <https://www.udir.no/tall-og-forskning/finn-forskning/tema/gjennomforing2/elever-som-gjennomforer-videregaende-opplaring/>

*Forslag til vedtak: Rådet tar sakene til orientering*

**Eventuelt**